CELEX: 52021DP0005
Language: sl
Date: 2021-01-19 00:00:00
Title: Sklep Evropskega parlamenta, da ne nasprotuje delegirani uredbi Komisije z dne 4. decembra 2020 o spremembi Delegirane uredbe (EU) 2020/427 glede datuma začetka uporabe sprememb nekaterih podrobnih pravil pridelave za ekološke proizvode iz Priloge II k Uredbi (EU) 2018/848 Evropskega parlamenta in Sveta (C(2020)08462 – 2020/2902(DEA))

10.11.2021   
            
            
               SL
            
            
               Uradni list Evropske unije
            
            
               C 456/263
            
         
      P9_TA(2021)0005
      Nenasprotovanje delegiranemu aktu: datum začetka uporabe sprememb nekaterih podrobnih pravil pridelave za ekološke proizvode
      Sklep Evropskega parlamenta, da ne nasprotuje delegirani uredbi Komisije z dne 4. decembra 2020 o spremembi Delegirane uredbe (EU) 2020/427 glede datuma začetka uporabe sprememb nekaterih podrobnih pravil pridelave za ekološke proizvode iz Priloge II k Uredbi (EU) 2018/848 Evropskega parlamenta in Sveta (C(2020)08462 – 2020/2902(DEA))
      (2021/C 456/28)
      
         Evropski parlament,
      
                  —
               
               
                  ob upoštevanju delegirane uredbe Komisije (C(2020)08462),
               
            
                  —
               
               
                  ob upoštevanju pisma Komisije z dne 17. decembra 2020, v katerem poziva Parlament, naj izjavi, da ne bo nasprotoval delegirani uredbi,
               
            
                  —
               
               
                  ob upoštevanju pisma Odbora za kmetijstvo in razvoj podeželja predsedniku konference predsednikov odborov z dne 14. januarja 2021,
               
            
                  —
               
               
                  ob upoštevanju člena 290 Pogodbe o delovanju Evropske unije,
               
            
                  —
               
               
                  ob upoštevanju Uredbe (EU) 2018/848 Evropskega parlamenta in Sveta z dne 30. maja 2018 o ekološki pridelavi in označevanju ekoloških proizvodov in razveljavitvi Uredbe Sveta (ES) št. 834/2007 (1) ter zlasti člena 12(2)(e), člena 14(2)(c) ter člena 15(2)(a) in (d) Uredbe,
               
            
                  —
               
               
                  ob upoštevanju člena 111(6) Poslovnika,
               
            
                  —
               
               
                  ob upoštevanju priporočila za sklep Odbora za kmetijstvo in razvoj podeželja,
               
            
                  A.
               
               
                  ker so zaradi sedanje pandemije COVID-19 in posledičnih obsežnih omejitev gibanja vse države članice in kmetje v vseh državah članicah naleteli na izjemne težave;
               
            
                  B.
               
               
                  ker naj bi se Uredba (EU) 2018/848 prvotno začela uporabljati 1. januarja 2021, a je bil ta datum z Uredbo (EU) 2020/1693 nedavno prestavljen na 1. januarja 2022;
               
            
                  C.
               
               
                  ker naj bi bil z delegirano uredbo datum začetka uporabe Delegirane uredbe Komisije (EU) 2020/427 (2) usklajen s spremenjenim datumom začetka uporabe Uredbe (EU) 2018/848;
               
            
                  D.
               
               
                  ker je izjemno pomembno pospešiti začetek veljavnosti delegirane uredbe, da bi preprečili zmedo in poskrbeli za pravno varnost za ekološki sektor;
               
            
               
                  1.
               
               
                  izjavlja, da ne nasprotuje delegirani uredbi;
               
            
               
                  2.
               
               
                  naroči svojemu predsedniku, naj ta sklep posreduje Svetu in Komisiji.
               
            
         (1)  UL L 150, 14.6.2018, str. 1.
      
         (2)  Delegirana uredba Komisije (EU) 2020/427 z dne 13. januarja 2020 o spremembi Priloge II k Uredbi (EU) 2018/848 Evropskega parlamenta in Sveta v zvezi z nekaterimi podrobnimi pravili pridelave za ekološke proizvode (UL L 87, 23.3.2020, str. 1).